ད་ལྟའི་དུས་སུ།སྟེང་བརྒྱུད་ལྷུན་གྲུབ་ཆོས་འཁོར་གླིང་དགོན་པའམ།དཀར་མཛེས་ས་སྐྱ་དགོན་པའི་མངའ་ཁོངས་ཀྱི་ཡུལ་སྡེ་ནི།གོ་དབང་དང༌།གོ་མིགཡིད་ཁྱིམ།ལང་རྫ།སྐྱིད་གླིང༌།དཀར་མཛེས་སོགས་གྲོང་པ་མང་དུ་ཡོད་ཅིང༌།གྲོང་རྒྱ་ཆེ་ཤོས་ནི་དཀར་མཛེས་གྲོང་ཚོ་ཡིན་པ་དང༌།དཀར་མཛེས་ལ་ཐོག་མའི་དུས་སུ་ཁང་ཆེན་བཅུ་གསུམ་ཞེས་ཁྱིམ་ཚང་བཅུ་གསུམ་ཙམ་ལས་ཡོད་ཚོད་མི་འདུག་ཀྱང༌།རིམ་བཞིན་འཕར་ཏེ་དེང་དུས་དཀར་མཛེས་སྨུག་པོ་གདོང་གི་རི་འདབས་ལ་ཁྱིམ་ཚང་ཉིས་བརྒྱ་སོ་བརྒྱད་དང༌།འགྲུལ་རྩེ་ལའི་འདབས་ན་ཁྱིམ་ཚང་བརྒྱ་དང་དྲུག་ཅུ།ཁྱོན་སྡོམ་དཀར་མཛེས་གྲོང་པར་ཁྱིམ་ཚང་སུམ་བརྒྱ་གོ་བརྒྱད་ཙམ་ཡོད་ཅིང༌།དཀར་མཛེས་ནི་སྤི་ཏི་ཡུལ་གྱི་ཁྲོམ་ར་སོགས་མཐུན་རྐྱེན་ཕུན་སུམ་ཚོགས་ཆེ་ཤོས་ཀྱི་གྲོང་ཁྱེར་ལྟེ་གནས་ཤིག་ཀྱང་ཡིན།